NORSK IRSKSETTERKLUBB – avdeling 9, Troms

ÅRSBERETNING NISK AVDELING 9, 2012

Troms / nordre Nordland

Styret.

I 2012 har styret bestått av:

- Leder:	Bodil Kanebog

- Nestleder:	Roy Henning Olsen

- Økonomi:	Kurt-Roger Fredriksen

- Sekretær:	Ingrid Frenning

- Styremedlem:	Tore Normann

- Vara og WEB:	Stein Nilsen

- Kontaktpersoner:	Ivan Arntzen(sørfylket) og Linda Marie Hansen (nordfylket)

- Revisorer: Roy Robertsen og Kaj Myreng

Det er gjennomført 6 styremøter i perioden. I tillegg er telefon og epost brukt til enkeltsaker.

Noen av sakene behandlet av styret i 2012:

- Telefonkonferanse torsdag 23.02.12

Styret vedtok at Roy Robertsen stilte som vår representant på dette møte da ingen av styremedlemmene hadde anledning. På telefonkonferansen ble bla. innavlsbegrensning og avlsbredde diskutert.

Utstilling 2012, 2013 og søkt 2014

Uttalelse ang nye jaktprøveregler

Strømming

Tilskudd til oppfriskningskurs for aversjonsinstruktører

Tilskudd til instruktørkurs, dressur

Innkjøp av strømhalsbånd

Nye statutter Årets hunder avd 9.

Årsmøtet 2011 vedtok at styret fikk fullmakt til å utforme nye regler. Reglene ble sendt på e-post til de medlemmer vi har adressen til, og lagt ut på nettsidene til avd. 9 slik at medlemmene kunne komme med forslag til endringer. Ingen forslag kom til styret.

Styret har hatt god hjelp av mange medlemmer til treninger, utstilling og miljøskapende aktiviteter.

GF 2012

Bodil Kanebog representerte avd 9 ved Generalforsamlingen i Bergen 12. mai og ved distriktskonferansen og avlsmøtet 13. mai

Økonomi

Klubbens økonomi er god, selv om årets resultat viser et underskudd på kr 2973,-. Størstedelen av underskuddet skyldes avskriving av materiell som er utgått på dato. Beholdningen på NISK avd 9`s konto ved årsskiftet er tett under 30.000 kr. Regnskapet er avsluttet pr 31.12.12.

Føring av hund i fjellet

Deltagerne ved gammen i Finnvikdalen

Samme helg som Årsmøtet 2011 ble avviklet holdt vi et kurs om «Føring av hund i fjellet». Jan Riise Pedersen var kursleder. 16 personer var med på teoridelen fredag 17. februar, og to grupper med til sammen 19 hunder gikk ut på praktisk trening lørdag 18. februar. Gruppene møttes til lunch ved gammen i Finnvikdalen. Det var interessant å se utviklingen i løpet av dagen, særlig på de unge hundene.

Utstilling lørdag 23.06

Vinnerne

Utstillingen ble arrangert på Strandtorget i god gammel stil. Sol, stor ring, kafé, irsk musikk, åpen bedømming og informasjon om irsksetteren. Det var i år 15 påmeldte hunder. I følge dommer John Smedbakken holdt hundene generelt høy kvalitet. BIR ble Pasvikdalens Nemo som ble stilt av eier Christel Seljesæter. De kom helt fra Kirkenes for å delta på utstillingen. BIM ble G-Kira av Miessevarri som ble stilt av eier Arild Kristoffersen.

Skriverne Dommeren

Irish Stout skapte stemning i pausen

Treff søndag 24.06

Irsksettertreffet ble som vanlig en uhøytidelig sammenkomst. Grilling på nyervervet hengegrill gitt i gave fra Alf Olsen fungerte perfekt. Loddsalget ble trukket og konkurransene ble gjennomført. Ca tyve medlemmer med familier gjorde sitt til at det ble et koselig treff. Resultater;

Sprinten	Delt seier mellom Gagganjunis Eiri til Eli Wang og Gagganjunis Mikkel til	Stein Nilsen og Hilde Rustad

Apporten	Gagganjunis Vieksa til Jan R. Pedersen og Bodil Kanebog vant, og	Gagganjunis Eiri til Eli Wang ble nr. 2.

Torsdagstrening

Rør med plastfrynser kan være en sterk provokasjon.

Også i 2012 har vi hatt trening på torsdagskveldene både vår og høst. Vi har møttes på øya, vis a vis flyplassen. Det har vært greit oppmøte, og det er blitt uttrykt tilfredshet med den dressuren som har blitt gjennomført.

Strømming

Også i sommer har klubben kunnet tilby aversjonstrening på sau. Knut Sollid og Jan Riise Pedersen gjorde jobben som sørget for gode inntekter til klubben

Klubbmesterskap

Deler av partiet

Søndag 5. november stilte 10 ekvipasjer til dyst i et forholdsvis heftig vær. Rune Mikalsen dømte hundene på ypperlig måte, og han mente søket på hundene holdt et meget høyt nivå. Alle hadde sjanse på fugl, og det var Arnfinn Steiro med IS Navstilia´s Pelle som ble klubbmester i AK, mens Emma til Grethe Halstensen trakk det lengste strået i UK. Lista ble som følger;

Vinnerne og dagens dommer

AK

1. Navstilia´s Pelle e/f Arnfinn Steiro 1 fa u/ reis.

2. GagganjunisVieksa e/f Bodil Kanebog 1 fugletaking

3. Gagganjunis Nieida e/f Jan Riise Pedersen med. 1 fugletaking

4. Snyfjellets Senja e/f Odd Brede Sommerseth/Øyvind Wilhelmsen

5. Kenzo av Miessevarri e/f Roy Henning Olsen

6. Gagganjunis Orion e/f Ingrid Frenning 1 sjanse på fugl

7. Gagganjunis Mikkel e/f Stein Nilsen 2 sjanser på fugl

UK.

1. Hamperokkens Emma e/f Grete Halstensen

2. Lillfjällans Aja e/f Geir Pedersen

3. Snyfjellets Storm e/f Øyvind Wilhelmsen

Klubbens hunder

Flere av klubbens hunder har gjort seg bemerket på jaktprøver i 2012.

To av avdelingens VK-hunder kom så langt som til finalen NM vinter. G-Tjikkom av Miessevárri ble til slutt nr. 2 i finalen. 2. VK med Res Cacit førte til at denne hunden nå kan titulere seg NJCH. Han fikk også 1. VK m/CK i kvaliken. På NM skog kvalifiserte han seg til finalen, men kom dessverre ikke for fugl. Tjikkom ble nr. 2 i NISKs kåring av Årets høyfjellshund og nr. 3 som Årets Irsksetter. Også Int NSJCH Gagganjunis Nieida kvalifiserte seg til finalen NM vinter, etter en 1. VK m/CK i semifinalen

I UK har vi også et høyt nivå i vår avdeling. Fem unghunder fra avd. 9 stilte på Artic Cup i Alta. Sarafjellets Fit-For-Fight og Snyfjellets Nm-Red Storm kvalifiserte seg til finalen. Gagganjunis Vieksa oppnådde i sin første sesong 5 x 1. UK og 3 x 2. UK på 13 starter. Hun ble nr. 2 Årets unghund i NISK.

For øvrig viser vi til kåringen av Årets hunder i avd. 9. De innmeldte resultatene viser at mange av klubbens medlemmer har stilt på prøver og utstillinger, og oppnådd flere flotte premieringer.

G-Tjikkom med eier/fører Ronny Jørgensen

Årets hunder i NISK avd. 9 etter vedtatte statuetter

Jaktprøver

UK.

1) Gagganjunis Vieksa/Bodil Kanebog	660 poeng

2) Gagganjunis Orion/Ingrid Frenning	260 poeng

3) Sarafjellets Fit for Fight/Kristine Thybo Hansen	200 poeng

4) Gagganjunis Mikkel/Stein Nilsen	80 poeng

AK / VK.

1) G-Tjikkom av Miessevarri/Ronny Jørgensen	760 poeng

2) Gagganjunis Nieida/Jan Riise Pedersen	590 poeng

3) Hadseløyas Enya/Finn Strandskog	460 poeng

4) Hadseløyas Slisch/Erna Sommerhaug	450 poeng

5) Sarafjellets Fit For Fight/Kristine Thybo Hansen	100 poeng

6) Aasrabbens Tussa/Roy Robertsen	80 poeng

6) Kenzo av Meissevarri/Roy Henning Olsen	80 poeng

8) Hadseløyas Frøya/RoyerAndre` Larsen	70 poeng

9) Hadseløyas Hedda/Roy Robertsen	60 poeng

Utstilling

1) Kenzo av Miessevarri/Roy H Olsen	290 poeng

2) Gagganjunis Orion/Ingrid Frenning	260 poeng

3) Hadseløyas Slisch/Erna Sommerhaug	110 poeng

4) Gagganjunis Nieda/Jan Riise Pedersen	100 poeng

5) Gagganjunis Vieksa/Bodil Kanebog	80 poeng

6) Sarafjellets Fit for Fight/Kristine Thybo Hansen	40 poeng

NORSK IRSKSETTERKLUBB – avdeling 9, Troms

Windows User

2013-02-08

Stein Nilsen

University of Tromsø